2016માં ફ્રાન્સના તત્કાલીન રાષ્ટ્રપતિ ફ્રાન્સ્વા ઓલાંદ ભારત આવ્યા ત્યારે મહરાષ્ટ્રના જૈતાપુર ખાતે છ પરમાણુ રિએક્ટર સ્થાપિત કરવાની જાહેરાત કરવામાં આવી હતી. 

એ મુલાકાત દરમિયાન 36 રફાએલ ખરીદવાની ડીલ પણ થઈ હતી. ભારતમાં આ ડીલ મુદ્દે મોદી સરકાર વિપક્ષના નિશાને છે. 

ફ્રાન્સ ભારતમાં નવમું સૌથી મોટું રોકાણકાર છે. વર્ષ 2016- '17 દરમિયાન બંને રાષ્ટ્રો વચ્ચે લગભગ 11 અબજ ડોલરનો દ્વિપક્ષીય વેપાર હતો. 

સંરક્ષણ, અવકાશ, સુરક્ષા અને ઊર્જા સહિતના મુદ્દે બંને રાષ્ટ્રો વચ્ચે ઘનિષ્ઠતા વધી રહી છે. 

ત્યારે એવું માની શકાય કે એક સમયે ભારત માટે રશિયાનું જે સ્થાન હતું, તે ભવિષ્યમાં ફ્રાન્સનું હશે? 

આ મુદ્દે બીબીસી સંવાદદાતા અભિજીત શ્રીવાસ્તવે વિદેશી બાબતોના જાણકાર હર્ષ પંત સાથે વાતચીત કરી.

હર્ષ પંતનો અભિપ્રાય

ફ્રાન્સ અને ભારત ઘનિષ્ઠ સંબંધ તથા વ્યવહારુ સંબંધ ધરાવે છે. 

બંને રાષ્ટ્રો એ આંતરરાષ્ટ્રીય સ્થિતિ પ્રમાણે, તેમના સંબંધોને ઢાળ્યા છે. 

મૈક્રૉંની યાત્રા દર્શાવે છેકે ભારત તેના માટે મહત્ત્વપૂર્ણ ભાગીદાર છે. 

રિપોર્ટ્સ પ્રમાણે, થોડા મહિના અગાઉ તેઓ ચીન ગયા હતા, ત્યારે જ ભારત પણ આવવા માગતા હતા. 

દિલ્હીમાં સોલર સમિટ

ફ્ર્રાન્સની વ્યૂહરચના કે વિદેશનીતિમાં ભારતનું સ્થાન અગાઉ કરતાં વધુ મજબૂત બન્યું છે. 

ભારતમાં પણ ફ્રાન્સને જોવાની દૃષ્ટિ  બદલાઈ છે. 

આ યાત્રામાં સૌથી મહત્ત્વપૂર્ણ બાબત આંતરરાષ્ટ્રીય સોલર ગઠબંધન સૌથી મહત્ત્વપૂર્ણ છે. 

રવિવારે રાષ્ટ્રપતિ ભવન ખાતે આ બેઠક મળશે, જેમાં 23 દેશોના રાષ્ટ્રાધ્યક્ષો સહિત 125 દેશોના પ્રતિનિધિઓ ભાગ લેશે.  

અમેરિકા જેવો દેશ પર્યાવરણ પ્રત્યેની પ્રતિબદ્ધતા પરથી પાછળ હટી રહ્યો છે, ત્યારે ફ્રાન્સ અને ભારત પર્યાવરણ અંગે ચિંતિત બન્યા છે અને એ દિશામાં આગળ વધ્યા છે. 

આંતરરાષ્ટ્રીય સોલર ગઠબંધન માટે ભારતે જે પહેલ કરી છે તે ખૂબ જ મહત્ત્વપૂર્ણ પગલું છે. ફ્રાન્સે તેનું સમર્થન કર્યું છે. 

પર્યાવરણને અનુરૂપ હોય તેવી ઊર્જા ટેક્નિક ફ્રાન્સ ધરાવે છે, ત્યારે આગામી સમયમાં તે મોટી ભૂમિકા ભજવી શકે છે.

સંરક્ષણ વિ. વિદેશનીતિ 

મૈક્રૉંની યાત્રા સમયે ભારતના રાજકીય વર્તુળોમાં રફાયલ ડીલ અંગે આરોપ-પ્રતિઆરોપ થઈ રહ્યા છે. 

હાલમાં ભારતની સંરક્ષણ તથા હથિયાર ખરીદ નીતિ અનેક સમસ્યાઓથી ઘેરાયેલી છે. 

ત્યારે મૈક્રૉંની યાત્રા સમયે જ કોઈ પાર્ટી આરોપ મૂકે તો તે માત્ર રાજકારણ જ છે. આપણે રાષ્ટ્રહિતને ધ્યાને નથી લઈ રહ્યા. 

ભારતના... \n\nમને ઉપરના લેખ માટે સારું શીર્ષક આપો.
મોદી અને મૈક્રૉંની મૈત્રી ચીન સામે ભારતને મજબૂતી આપશે?